Diari Oficial de la Generalitat Valenciana


Sumari del DOGV 2160, del 09-12-1993 (1993/830000)

ORDRE de 19 de novembre de 1993, de la Conselleria d'Agricultura, Pesca i Alimentació, per la qual es convoquen dues beques per a postgraduats.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/19/(2)/dof/vci/html**

### Dades del document

Número de DOGV
:   2160

Data del DOGV
:   09-12-1993

Secció del DOGV
:   DISPOSICIONS GENERALS

Número del document
:   1993/830000


Data del document
:   19-11-1993

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 19 de novembre de 1993, de la Conselleria d'Agricultura, Pesca i Alimentació, per la qual es convoquen dues beques per a postgraduats.  
Article primer  
La Conselleria d'Agricultura, Pesca i Alimentació convoca dues beques per a la formació professional de postgraduats en l'àrea d'economia i sociologia agrària, que es regirà pel que es disposa en aquesta ordre i en el Decret 108/1992, de 6 de juliol, del Govern Valencià (DOGV núm. 1.827, de 16.07.92).  
Podran optar a l'obtenció de les beques els llicenciats en Econòmiques, Empresarials, Sociologia o els enginyers agrònoms.  
Article segon  
El període de benefici de les beques serà d'un any.  
Article tercer  
Les beques tindran una dotació de 100.000 pessetes mensuals cadascuna, amb un import total màxim, tenint en consideració el període de benefici d'un any, d'1.200.000 pessetes. Es finançaran a càrrec dels pressupostos de la Generalitat Valenciana per a 1994. Amb aquesta finalitat, aquesta convocatòria i la possibilitat de concessió de les beques es condicionen a la previsió del crèdit adequat i suficient en els pressupostos esmentats.  
Article quart  
Els becaris realitzaran les funcions que els siguen encomanades pel Servei d'Estudis Agraris i Comunitaris de la Secretaria General, a fi d'aconseguir els objectius de pràctica professional i formació a l'àrea d'economia-sociologia agrària. El temps de dedicació serà de 35 hores a la setmana. La feina es realitzarà a València.  
Article cinquè  
Les sol·licituds aniran dirigides a la Secretaria General de la Conselleria d'Agricultura, Pesca i Alimentació i hi haurà de constar l'àrea i el telèfon de l'interessat.  
Hauran de ser presentades al Registre General d'aquesta conselleria, carrer d'Amadeu de Savoia, núm. 2, 46081 València, en el termini de 15 dies hàbils, comptadors de l'endemà de la publicació d'aquesta ordre al Diari Oficial de la Generalitat Valenciana.  
A la sol·licitud s'afegirà - el currículum, on s'inclourà l'expedient acadèmia i tot tipus de mèrits professionals. També es valorarà el coneixement d'idiomes.  
La valoració es farà segons el barem següent:  
a) Entrevista, de 0 a-5 punts.  
b) Prova escrita, de 0 a 5 punts.  
e) Currículum, de 0 a 4 punts.  
d) Coneixements de valencià, de 0 a 3 punts.  
Només seran tinguts en compte els mèrits que siguen acreditats documentalment.  
Per tal de realitzar la selecció, els candidats seran convocats a una entrevista personal i una prova escrita.  
Article sisè  
La beca es concedirà per resolució de la Secretaria General de la Conselleria d'Agricultura, Pesca i Alimentació, a proposta d'una comissió avaluadara i en el termini d'un mes, comptador des de la publicació de la Llei de Pressupostos de la Generalitat Valenciana per a 1994.  
Aquesta comissió estarà formada per:  
President: José Antonió Franco i Vila (Secretari General de la Conselleria d'Agricultura i Pesca).  
Secretari: Francesc Salom i Salom (Tècnic Superior del Servei d'Estudis Agraris i Comunitaris).  
Vocal: Marta Ponce Gonzàlez (Tècnica Superior del Servei d'Estudis Agraris i Comunitaris).  
Suplents: Joan Sanz i Bellver (Cap de la Divisió de Planificació i Control).  
Vicent Soriano i Besó (Tècnic Superior del Servei d'Estudis Agraris i Comunitaris).  
Miquel Hurtado i Sanchis (Tècnic Superior del Servei d'Estudis Agraris i Comunitaris).  
La presentació de sol·licituds implica l'acceptació del contingut d'aquesta convocatòria.  
Article seté  
Amb la finalitat de donar cobertura sanitària a les persones a les quals s'adjudique la beca, se'ls inclourà una pòlissa col·lectiva subscrita amb ASISA.  
Article vuitè  
Les incidències que hi haja durant el període de gaudi de la beca seran resoltes en expedient contradictori pel secretari general, el qual pot revocar-les cas d'incompliment de les obligacions per part dels becaris.  
DISPOSICIÓ FINAL  
Aquesta ordre entrarà en vigor l'endemà de la publicació al  
Diari Oficial de la Generalitat Valenciana.  
València, 19 de novembre de 1993  
El Conseller d'Agricultura, Pesca i Alimentació,   
JOSE MARIA COLL COMIN


Còpia Permalink ELI